**Препис – извлечение!**

Р Е Ш Е Н И Е № 357

25.01.2018 г.

/ Протокол № 30 /

**ОТНОСНО:** Предложение на Кмета на Община Гурково с вх. № ОС – 15 / 17.01.2018 г. – одобряване на план-сметката за планираните постъпления и разходвани средства от такса битови отпадъци за сметосъбиране, сметоизвозване, обезвреждане на битовите отпадъци в депа или други съоръжения, чистота на териториите за обществено ползване на територията на Община Гурково за 2018 г.

**МОТИВИ:** Администрирането на таксата за битови отпадъци осигурява средствата за една от основните функции на всяка една община - поддържането на чистотата в населените места и опазване на териториите за обществено ползване от битово замърсяване.

На основание чл. 66, ал.1 от ЗМДТ и чл.18 от Наредбата за определяне администрирането на местните такси и цени на услуги на територията на община Гурково, такса битови отпадъци се определя в годишен размер, въз основа на одобрена от Общински съвет план сметка за всяка дейност, включваща необходимите разходи за:

1. осигуряване на съдове за съхраняване на битовите отпадъци - контейнери, кофи и други;

2. събиране, включително разделно на битовите отпадъци и транспортирането им до депата или други инсталации и съоръжения за третирането им;

3. проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по [чл. 60](apis://NORM|41026|8|60|/) и [64 от Закона за управление на отпадъците](apis://NORM|41026|8|64|/);

4. почистване на уличните платна, площадите, алеите, парковите и другите територии от населените места, предназначени за обществено ползване.

В чл. 67 от ЗМДТ са уредени три възможни варианта за определяне размера на таксата за битови отпадъци.

Действието на забраната, предвидена в чл. 67, ал. 2 от ЗМДТ, размерът на таксата се определя пропорционално върху основа, определена от общинския съвет, *която не може да бъде данъчната оценка на недвижимите имоти, тяхната балансова стойност или пазарната им цена, е отложено за 01.01.2020 г. с § 13 от ЗР на ЗИД на ЗМДТ, § 57 от ЗИД на ЗАДС, и ЗИД на ЗМДТ, обнародван в /ДВ бр.88 от 03.11.2017год.*

Във връзка с горното и на основание чл. 66, ал. 1 от ЗМДТ се предлага ТБО за 2018 г. да се определи, като за основа се вземе данъчната оценка за жилищните имоти на граждани и предприятия и по-високата между отчетната стойност и данъчната оценка за нежилищните имоти. Същите са представени в Приложение № 1. След задълбочен анализ и като се вземе предвид процента на събираемост са определени прогнозните приходи за 2018 г.

Към 31.12.2017 г. постъпленията само от ТБО са в размер на **180 431** лв., представени в Приложение № 1.2, колона отчет към 31.12.2017 г. В приходната част намират отражение всички постъпления от трансфери и заемни средства със знак „плюс” и предоставени трансфери /отчисления по чл. 60 и чл. 64 от ЗУО/ със знак „минус”. Или всичко приходи **607 385** лв.

Към 31.12.2017 г. разходите по дейност „Чистота” и „дейности по управление на отпадъците” са в размер на **382 976** лв.

Събраните, но неразходвани средства от БТО за текущата година, както и от предходни години формират преходен остатък. Той се отразява в приходната част на план-сметката по чл. 66, ал. 1 от ЗМДТ.

План-сметка „Чистота” се състои основно от две части:

* Приходи, изведени от прогнозната стойност на приходите от ТБО и

преходния остатък от предходни години и

* Разходи или необходимите средства за допустимите дейности

по събирането, извозването и обезвреждането в депа или други съоръжения на битовите отпадъци, както и за поддържането на чистотата на териториите за обществено ползване в населените места.

Общата стойност на План-сметка „Чистота” и „дейности по управление на отпадъците” за града и населените места на територията на Община Гурково за 2018 г. възлиза на стойност: - **1 239 689** лв.

Образувана е съобразно дейностите /по-долу изложени/, които трябва да се извършват през текущата година относно извършване на услуги по събиране, транспортиране, обезвреждането на депа или други съоръжения на битови отпадъци, както и поддържането на чистотата на териториите за обществено ползване в населените места.

1. Осигуряване на съдове за съхранение на битовите отпадъци – контейнери, кофи и други

● Осигуряване на съдове за съхраняване на битови отпадъци – контейнери, кофи и други съдове  **- 12 000 лв.**

2. Събиране, включително разделно на битовите отпадъци и транспортирането им до депата или други инсталации и съоръжения за третирането им

- **93 127 лв.**

Сумите са определени в зависимост от броя и вида на съдовете за отпадъци, кратността на тяхното извозване за период 12 месеца.

В сумата са включени средства за възнаграждения и осигурителни вноски и издръжка.

3. Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл.60 и 64 от ЗУО - **1 036 007 лв.**

От които:

3.1. Средства за обезвреждане на битови отпадъци към оператора на ПС **– 69 130 лв.**

в т.ч.

- Такса за депониране на отпадъка в Регионалния център за управление на отпадъците /2064 т. х 32.16 лв./т./ - **66 378 лв**.

- Такса за компостиране /100 т. х 20.52 лв./т./ - **2 052 лв.**

3.2. Средства за привеждане на депото в съответствие с нормативната уредба

**- 95 852 лв.**

Чл. 64 от ЗУО по 45.00 лв. на тон.

Чл. 60 от ЗУО по 1,44 лв. на тон.

Наредба №7, съгл. чл.60 от ЗУО, Наредба №7, съгл. чл.64 от ЗУО.

Сумата е изведена в приходната част със знак „минус”.

Заложените средствата за отчисления по чл.60 и чл. 64 от Закона за управление на отпадъците се дължат от общините ползватели на депото и се внасят ежемесечно в банкова сметка за чужди средства на РИОСВ Стара Загора.

3.3 Средства за закриване на съществуващо сметище за ТБО на Община Гурково

**- 966 877 лв.**

Средствата са разпределени, както следва:

* Средства финансирани от ПУДООС по Проект „Закриване на

съществуващо сметище за ТБО на Община Гурково“ - 707 025 лв.

* Набрани средства от отчисления по чл. 60 от ЗУО – 65 235 лв.
* Безлихвен заем от ПУДООС - 158 349 лв.
* Собствени средства - 36 268 лв.

Сумата е изведена и в приходната част по източници на приходи.

4. Поддържане на чистотата, почистване на уличните платна, площадите и алеите, парковите и другите територии от населените места, предназначени за обществено ползване **- 39 899 лв.**

4.1. Средства за поддръжка на местата за обществено ползване на територията на Община Гурково

в т.ч

● Ръчно метене;

● Почистване на нерегламентирани замърсявания;

● Механизирано косене;

● Събиране на шума;

● Почистване на улични кошчета;

● Почистване на шахти;

● Оросяване на улични платна;

● Зимно ръчно почистване;

● Други средства.

5. Инвестиционни намерения

5.1. Плащане на доставен специализиран автомобил за разделно събрани биоразградими отпадъци – 1 брой. - **58 656** лв.

Средствата ще бъдат осигурени от отчисленията по чл. 64 от ЗУО и ще бъдат възстановени от РИОСВ гр. Стара Загора по сметката на общината, и са посочени и в приходната част от източника на приход.

Съобразявайки се с бюджета на община Гурково и необходимите средства за поддържане на чистотата в населените места на територията на общината, на основание чл. 66, ал. 1 от ЗМДТ, чл. 18, ал. 1 от Наредбата за определянето и администрирането на местните такси и цени на услуги на територията на община Гурково, и чл. 21, ал. 1 т. 23 във връзка с чл. 21, ал. 1, т. 7 от ЗМСМА, Общински съвет - Гурково

Р Е Ш И:

**ОДОБРЯВА ПЛАН-СМЕТКА**, включваща необходимите средства и тяхното разходване за всяка дейност на територията на Община Гурково за 2018 г. по:

1. осигуряване на съдове за съхраняване на битовите отпадъци - контейнери, кофи и други;

2. събиране, включително разделно на битовите отпадъци и транспортирането им до депата или други инсталации и съоръжения за третирането им;

3. проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по [чл. 60](apis://NORM|41026|8|60|/) и [64 от Закона за управление на отпадъците](apis://NORM|41026|8|64|/);

4. почистване на уличните платна, площадите, алеите, парковите и другите територии от населените места, предназначени за обществено ползване,

Както следва:

1. Приходи **1 239 689 лв.**

* 1. Прогнозна стойност на приходите от такса битови отпадъци за

2018 год. /облог/ **184 408 лв.**

в т. ч.

от население **61 988 лв.**

от физически и юридически лица **93 936 лв.**

/извършващи стопанска дейност на територията на общината**/**

1.2. Прогнозна стойност на приходи от недобори **28 484 лв.**

1.3. Прогнозна стойност на приходите от Проект „Закриване на съществуващо сметище за ТБО на Община Гурково“ финансирано от ПУДООС **707 025 лв.**

1.4. Приходи от набраните средства от отчисления по чл. 60 от ЗУО

**65 235 лв.**

1.5. Приходи от набраните средства от отчисления по чл. 64 от ЗУ - **58 656 лв.**

1.6. Други средства - краткосрочен заем **121 290 лв**.

1.7. Преходен остатък от ТБО от 2017 год. **224 409 лв.**

**Всичко приходи: 1 361 023 лв.**

1.8. Главница по заем/8 х 3185,19/ знак минус - **25 482 лв.**

1.9. Отчисления по чл. 60 и чл. 64 от ЗУО/знак минус/ - **95 852 лв.**

**Приходи 2018 г.: 1 239 689 лв.**

2. Необходими средства за издръжка на дейността **1 239 689 лв.**

в т. ч.

2.1. Осигуряване на съдове за съхранение на битовите отпадъци - контейнери, кофи и други  **12 000 лв.**

2.2. Събиране, включително разделно на битовите отпадъци и транспортирането им до депата или други инсталации и съоръжения за третирането им **93 127 лв.**

2.3. Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и чл. 64 от Закона за управление на отпадъците - **1 036 007 лв.**

в т.ч.

●Такса за депониране на отпадъка в Регионалния център за управление на отпадъците

**66 378 лв**.

●Такса за компостиране  **2 052 лв**.

●Прогнозна стойност по Проект „Закриване на съществуващо сметище за ТБО на Община Гурково“ **966 877 лв.**

2.4. Почистване на уличните платна, площадите, алеите, парковете и другите територии от населените места, предназначени за обществено ползване **39 899 лв.**

2.5. Инвестиционни намерения **58 656 лв.**

Участвали в поименно гласуване 12 общ. съветници, гласували „**за**” – 11, „**против**” – няма, „**въздържали се**” – 1.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 358

25.01.2018 г.

/ Протокол № 30 /

**ОТНОСНО:** Предложение на Кмета на Община Гурково с вх. № ОС – 6 / 15.01.2018 г. – приемане на отчет за изпълнение на годишната програма за управление и разпореждане с имотите – общинска собственост за 2017 година.

На основание чл.21, ал.1, т.24 и ал.2 от Закона за местното самоуправление и местната администрация и чл.4, ал.4 от Наредбата за реда за придобиване управление и разпореждане с имоти и вещи – общинска собственост, Общински съвет – Гурково

Р Е Ш И:

1. Приема отчет за изпълнение на годишната програма за управление и разпореждане с имотите – общинска собственост за 2017 година.

Участвали в поименно гласуване 12 общ. съветници, гласували „**за**” – 10, „**против**” – няма, „**въздържали се**” – 2.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 359

25.01.2018 г.

/ Протокол № 30 /

**ОТНОСНО:** Предложение на Кмета на Община Гурковос вх. № ОС – 7 / 15.01.2018 г. – приемане на годишна програма за управление и разпореждане с имотите - общинска собственост през 2018 г.

**МОТИВИ:** В изпълнение разпоредбата на чл.8, ал.9 от Закона за общинската собственост, общинският съвет приема годишна програма за управление и разпореждане с имотите – общинска собственост, по предложение на кмета на общината. Програмата се приема най – късно до приемането на бюджета на общината за съответната година и може да бъде актуализирана през годината, като при необходимост се извършва и актуализация на общинския бюджет. Предложената Програма има съдържанието на чл.8, ял.9, т.1-7 от Закона за общинската собственост.

На основание чл.21, ал.1, т.8 и ал.2 от Закона за местното самоуправление и местната администрация, чл.8, ал.9 от Закона за общинската собственост, чл.4, ал.2 от Наредбата за реда за придобиване управление и разпореждане с имоти и вещи – общинска собственост и във връзка с гореизложеното, Общински съвет – Гурково

Р Е Ш И:

Приема годишна програма за управление и разпореждане с имотите - общинска собственост през 2018 година.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 360

25.01.2018 г.

/ Протокол № 30 /

**ОТНОСНО:** Предложение на Кмета на Община Гурковос вх. № ОС – 5 / 15.01.2018 г. – Бюджет 2018 на Община Гурково.

**МОТИВИ:** Бюджетът на община Гурково за 2018 г. е съставен на основание Закона за държавния бюджет за 2018 година, Закона за публичните финанси, нормативните документи за финансиране на делегираните държавни дейности, Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на община Гурково, наредбите, приети от Общински съвет – Гурково, с които са определени цените на предоставените услуги, таксите и местните данъци, администрирани от община Гурково. През 2018 г. политиката на община Гурково е насочена към запазване и повишаване качеството на услугите, предоставени на гражданите, подобряване качеството на средата чрез инвестиции в инфраструктурни обекти, което е предпоставка за повишаване стандарта на живот на гражданите.

Политиката на община Гурково по отношение на приходната част на бюджета е насочена преди всичко към подобряване събираемостта на вземанията на общината.

По отношение на разходната част на бюджета, политиката е насочена към ефективното и оптимално разпределение на финансовите ресурси, така че с ограничените финансови средства да се осигури издръжката на финансираните от бюджета дейности, да се изпълнят заложените в инвестиционната програма обекти, и с по-малко средства да се извърши по-голям обем работа.

Общата рамка на изготвения проект на бюджета за 2018 г. е 4938300 лв., в т.ч.: приходи за делегирани държавни дейности – 2456649 лв. и приходи за местни дейности – 2481651 лв.

**1. ПРИХОДИ**

Приходната част на общинския бюджет **/Приложение № 1/** е разработена в съответствие с действащата нормативна уредба през 2018 г., Годишната програма за управление и разпореждане с общинска собственост, съобразявайки се с условията на ограничен финансов ресурс и променените условия в ЗДБРБ за 2018 г.

**1.1. Приходи за делегирани от държавата дейности**

Приходната част на бюджета за финансиране на делегираните от държавата дейности за 2018 г. е в размер на 2264556 лв.

* Обща субсидия – 2264556 лв. – увеличение с 306533 лв. С нея

се финансират делегираните от държавата дейности, съобразно определените размери по чл. 54, ал. 1 от ЗДБРБ за 2018 г. Запазва се регламента за предоставянето по тримесечия на годишния размер на субсидията 30/25/20/25 на сто.

* Преходен остатък от 2017 г. – 199953 лв.
* Собствени приходи от общинските училища – 9398 лв.

**1.2.Приходи за финансиране на общинските дейности – 76711 лв.**

При планирането на собствените приходи е извършен анализ на събираемостта за последните години, отчетена е степента на събираемост, премахнато е влиянието на приходите с еднократен характер, очертани са тенденциите по отношение устойчивостта на приходоизточниците.

**1.3. Приходи за местни дейности**

Приходната част на бюджета за мести дейности е 2481641 лв.

Общият размер на планираните общински приходи е 737627 лв., в т.ч.:

* Местни данъци - 189790 лв.

Бюджет 2018 г. се запазва на данъчната тежест за гражданите, въпреки законовата възможност за по-високи ставки и данъци. Политиката на общината по отношение на местните данъци и такси е реалистична, т.е. такава, съобразена с възможностите на гражданите и местния бизнес.

* Неданъчни приходи - 547837 лв.
* Приходи и доходи от собственост - 223565 лв.

Те включват приходите от наеми на общинско имущество /помещения и инвентар/ и от наеми на земя.

* Общински такси - 279740 лв.

Размерът е определен на база единичните стойности на таксите и цените на услугите, регламентирани с Наредба за определянето и администрирането на местните такси и цени на услуги, при отчитане броя на различни видове услуги и очакваните обеми и постъпления от тях през 2018 година. Приходите от такса „битови отпадъци” са заложени съобразно очакваните приходи за 2018 г. в размер на 184408 лв.

* Глоби, санкции и наказателни лихви – 14400 лв.

В тази приходна позиция са включени и лихвите за просрочия на дължимите публични и частни вземания, в т.ч. лихви от данък върху недвижими имоти, такса битови отпадъци и данък върху моторните превозни средства, общо 14000 лв.

В частта на неданъчните приходи са отчетени още и очакваните постъпления от продажба на общинско имущество – 55572 лв., други неданъчни приходи за 8000 лв. В увеличение е отчетен дължимия данък добавена стойност 30140 лв., а данък върху стопанската дейност остава на същото ниво 3300 лв.

* Обща изравнителна субсидия – 476000 лв., в т.ч. субсидия за

зимно поддържане и снегопочистване на общински пътища – със завишен размер от 2017 г. с 11500 лв. Увеличението за зимно поддържане на общински пътища е в размер на 5500 лв.

* + Целева субсидия за капиталови разходи – 192400 лв.
* Трансфери – със знак „минус” 95852 лв. са средства от

отчисленията по чл. 60 и чл. 64 от ЗУО, които се превеждат на Община Стара Загора – собственик на Регионално депо.

* Временни безлихвени заеми – 28698 лв.:

- 54180 лв. остатък за възстановяване от ползвани през 2017 г. заеми за плащания по оперативните програми

- 25482 лв. погашения на главница по безлихвен заем от ПУДООС.

* Друго финансиране – 123891 лв. са разчетени средства по чл. 60 и

чл. 64 от Закона за управление на отпадъците, които общината следва да получи от РИОСВ гр. Стара Загора.

* Преходен остатък от 2017 г. – 235499 лв. Разпределението на остатък от 2017 г. по бюджета за 2018 г. е видно от Приложение № 5

Съгласно Закона за държавния бюджет на Република България за 2018 г. се запазват сроковете за получаване на тримесечното процентно разпределение на целевата субсидия за капиталови разходи – 15/30/30/25 на сто и на средствата за зимно поддържане – до 20 януари в размер на 75 на сто и до 31 октомври – останалите 25 на сто. Размерът на общата изравнителна субсидия от централния бюджет се определя по формула за всяка община и за 2018 г. се предоставя до 20 януари 50 на сто, до 20 юли 25 на сто и до 20 октомври останалите 25 на сто.

**2. РАЗХОДИ**

Разходната част на проекта за бюджет на община Гурково за 2018 г. **/Приложение № 1/** е разработена, съответно за делегираните от държавата дейности, делегираните от държавата дейности – дофинансирани с общински приходи и за местните дейности.

Извършен е анализ и оценка на услугите, които предоставя общината, извършен е преглед на структурата и числеността на персонала, отчетена е промяната в минималната работна заплата и се надяваме, че е изготвена една прогноза, която ще гарантира успешното изпълнение на бюджета.

**2.1. Общия обем на разходите за 2018 г.** – 4938300 лв. и включва:

Разходи за делегирани от държавата дейности – 2456649 лв. – увеличение със 97759 лв.

Стандартите за финансиране на делегираните от държавата дейности са с минимален ръст, който едва покрива увеличението на минималната работна заплата от 1 януари от 460 лв. на 510 лв. Планираните по бюджета на общината средста са в съответствие с определените показатели за общината в Приложение № 6 към ЗДБРБ за 2018 г.

Разходи за общински дейности – 2404940 лв.

В държавния трансфер за издръжката на местните дейности /обща изравнителна субсидия/ не е отчетено увеличението на минималната работна заплата и това е за сметка на местните приходи. В рамките на предложения бюджет с местно финансиране са осигурени средства за възнагражденията на персонала и средства за издръжката и нормалното функциониране на всички социални, комунални, културни и администравитвни дейности на общината.

Разходи за дофинансиране на делегирани от държавата дейности – 76711 лв., при 45527 лв. за 2017 г.

**2.2. Функционално разпределение на разходите:**

* Функция 1 „Общи държавни служби” - 842728 лв., в т.ч. за

делегирани държавни дейности 447049 лв., за местни дейности 339297 лв. и за дофинансиране на държавните дейности 56382 лв. – предвидени са и средства за допълнителни възнаграждения за прослужено време на кметовете.

Средствата от стандартите за издръжка на дейност „Общинска администрация” /353000 лв./ включват минимално кадрово осигуряване на 29,5 щатни бройки. Като тази година средствата за кметове и кметски наместници са отделени и са в размер на 74300 лв. и са определени на база средните стойности за съответната длъжност, плюс съответните осигурителни вноски за сметка на работодателя.

В средствата за персонал в общинските дейности са заложени средства за възнаграждения на председателя на Общински съвет и на общинските съветници – общо 81684 лв.

Освен обичайните разходи осигуряващи дейността на общинска администрация, кметствата, кметските наместничества и общински съвет са предвидени и разходи с целеви характер:

* разходи за представителни цели на кмета на общината – 3800 лв.
* разходи за представителни цели на председателя на Общински съвет – 1000 лв.
* за членски внос в нетърговски организации – за Общинска администрация 4300 лв. и за Общински съвет 400 лв.
* за помощи по решение на Общински съвет – 2000 лв.
* за стипендии – 2000 лв.
* Функция 2 „Отбрана и сигурност” – 112310 лв., в т.ч. 94561 лв. – за делегирани държавни дейности, за местна дейност 12516 лв. и 5233 лв. за дофинансиране на делегирани държавни дейности.

Разчетените средства осигуряват:

* възнаграждения и осигурителни вноски на 5 бр. денонощни оперативни дежурни, 2 бр. отговорници на пунктовете за управление и издръжка на офиса за военен отчет – 1 1100 лв.
* възнаграждения на 3 бр. обществени възпитатели, издръжка на Местната комисия за борба срещу противообществените прояви на малолетните и непълнолетни, детска педагогическа стая и гориво за автомобилите на районните инспектори – 1900 лв.
* разходи за доброволни формирования за застраховка срещу злополука и обучение и за екипировка – 1200 лв.
* изграждане на инфраструктурен обект – 12516 лв. – от местни приходи
* разходи за обезщетения на персонала – 5233 лв. – от местни приходи
* Функция 3 „Образование” - 1734358 лв., в т.ч. за делегирани

държавни дейности 1628831 лв. и за местни дейности 105527 лв.

Средствата за образование заемат най-голям дял от бюджета за 2018 г.

В държавните дейности по образованието са включени и стандарти в съответствие с определените показатели за общината в Приложение № 6 към ЗДБРБ за 2018 г.

Като второстепенни разпоредители към бюджета на общината са 2 училища, които успешно прилагат системата на делегиран бюджет.

Планираните средства за образование по бюджета са разпределени между отделните училища на базата на прецизно разработени формули, отразяващи различията между отделните учебни заведения.

С общински приходи се финансира веществената издръжка на Детски градини, спрямо 2017 г. е намалена с 1800 лв., поради отпадане на децата в подготвителната полудневна група.

* Функция 4 „Здравеопазване” – 88317 лв. за делегирани държавни дейности.

В проекта на общината за 2018 г. с държавно финансиране и средства от преходни остатъци са планирани разходите в дейност „Детски ясли, детски кухни и яслени групи към ДГ” – 54778 лв., дейност „Здравен кабинет в детски градини и училища” 33539 лв. Стандартите във функция „Здравеопазване” са със завишени размери от 2017 г.

За дейност „Здравен кабинет в детски градини и училища” са разчетени средства за медицинското обслужване на 92 деца и 552 ученика, възнаграждения на заетия медицински персонал и издръжка на здравните кабинети.

* Функция 5 „Социално осигуряване, подпомагане и грижи” – 113568

лв., в т.ч. за делегираната държавна дейност Програми временна заетост – 1648 лв., от реализиран преходен остатък, за местни дейности – 111324 лв. и за дофинансиране на държавните дейности 596 лв.

Финансирани са социалните услуги: Домашен социален патронаж, Клубове на пенсионера и Програми за временна заетост. От услугата „Домашен социален патронаж” е предвидено да се ползват средномесечно 50 лица от града и от още две

населени места в общината. Отчетените данни показват, че броят на ползвателите е намалял, поради извеждането им в програма „Топъл обяд“ финансирана с европейски средства.

* Функция 6 „Жил. строителство, БКС и опазване на околната среда – 1623727 лв.

Разходите в тази функция се финансират изцяло от местни приходи и средства от ПУДООС и покриват широк спектър от дейности в комуналната среда и благоустрояването.

В дейностите на функцията са предвидени бюджетни средства за:

* материали, поддръжка и ремонт на улично осветление – 54400 лв.;
* поддържане на зелените площи – 9300 лв.;
* сметосъбиране, сметоизвозване и поддържане чистотата на териториите за обществено ползване – 214156 лв., в т.ч. за възнаграждения на персонал, други възнаграждения - 81406 лв.
* Разходи свързани с В и К – 8500 лв., от тях за материали, поддръжка, държавни такси – 5000 лв., разходи за застраховки на обект ВВМ с. Конаре, съгласно грандовия договор с ДФЗ – 2000 лв.;
* За поддържане и ремонт на уличната мрежа – 16910 лв., от тях за материали, поддръжка, ремонт – 14910 лв. и за разходи за застраховки на ул. „Крайречна”, съгласно грандовия договор с ДФЗ – 2000 лв.
* Функция 7 „Култура, почивно дело, спорт” – 155778 лв., в т.ч. за

делегирани държавни дейности 67000 лв., за местни дейности 74278 лв. и за дофинансиране - 14500 лв.

В проектобюджета на общината планираните средства под формата на субсидии за дейност „Читалища” са в размер на 67000 лв., субсидираната численост няма промяна – 8 бр. Разпределението на средствата по читалища се извърши от комисия, определена със заповед на кмета на общината, в чийто състав са включени представители на общината и всяко читалище.

За съвместни мероприятие (община – читалища) за участия в събори, финансово ще бъдат подпомагани със средства за транспортни разходи.

Със средства от изравнителната субсидия и собствени приходи е осигурено финансирането на останалите дейности от функцията, като по-съществени са разходите за:

* Спортни мероприятие и поддържане на спортната база – 5200 лв.;
* Подпомагане на спортно-състезателната дейност на лицензираните спортни клубове в общината – 10000 лв.;
* Разходи за дейности по туризма са разчетени средства от туристически данък и собствени средства – 1600 лв.;
* Разходи за поддръжка на гробищните паркове – 2600 лв.;
* Разходи за помощи за погребения - 800 лв.;
* За разходи свързани с културния календар на общината и провеждането на културни мероприятия от общоградски, национални и регионален и местен характер - 28400 лв.
* За основен ремонт на санитарен възел в читалище „Войвода Г. Къргов“ гр. Гурково – 14500 лв.

Със средства от централната субсидия за капиталови разходи ще се финансира обект „Проектиране и изграждане на обреден дом в гробищен парк гр. Гурково“ – 16500 лв.

* Функция 8 „Икономически дейности и услуги” – 138271 лв.

В тази функция са планирани бюджетни средства само за местните дейности, разпределени за:

* Зимно поддържане на общинска пътна мрежа – 42390 лв., в т.ч. остатък от предходен период – 11090 лв.;
* Разходи свързани с приюта за безстопанствени животни – 3000 лв.;
* Разходи за дейност „Други дейности по икономиката” – 54181 лв., планирани са разходи за заплати, осигурителни плащания и издръжка на 6 бр. щатна численост.
* Проектиране и изграждане на младежки клуб в кв. Лозенец-юг, гр. Гурково – 38700 лв.

**3. Инвестиционна програма – Приложение № 3**

Приложение Обяснителна записка към инвестиционната програма на Община Гурково за 2018 г.

**4. Европейско финансиране – Приложение № 17**

Съгласно чл. 84, ал. 3 от ЗПФ проектът за бюджет на общината се придружава от разчет на сметките за средствата от Европейския съюз. В Приложение № 17 са посочени само проектите, за които има подписани договори.

На основание чл. 52, ал. 1 и чл. 21, ал. 1, т. 6, във връзка с чл. 27, ал. 4 и ал. 5 от ЗМСМА, чл. 94, ал. 2 и ал. 3, чл. 39, чл. 125 и сл. от Закона за публичните финанси, във връзка с разпоредбите на ЗДБРБ за 2018 година, ПМС № 332 от 22 декември 2017 г. за изпълнение на ЗДБРБ за 2018 г. и Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково, Общински съвет гр. Гурково:

Р Е Ш И:

**Приема Бюджета на Община Гурково за 2018 г., както следва**

|  |  |  |  |  |  |  |
| --- | --- | --- | --- | --- | --- | --- |
|  | **1.** | **По приходната част в размер на**  съгласно Приложение № 1 | **4938300** | | **лв.** | |
|  |  |  | |  | |
|  | в това число: | |  | |  | |
|  | 1.1. | **Приходи за делегираните от държавата дейности в размер на** | **2456649** | | **лв.** | |
|  | 1.1.1. | Обща субсидия за делегирани от държавата дейности в размер на | 2264556 | | лв. | |
|  | 1.1.2. | Временно съхранявани средства и средства на разпореждане | -17258 | | лв. | |
|  | 1.1.3. | Собствени приходи | 9398 | | лв. | |
|  | 1.1.4. | Преходен остатък от 2017 г., съгласно Приложение № 5 | 199953 | | лв., | |
|  | 1.2. | **Приходи за местни дейности** | **2481651** | | **лв.** | |
|  | в това число: | |  | |  | |
|  | 1.2.1. | Данъчни приходи | 189790 | | лв. | |
|  | 1.2.2. | Неданъчни приходи | 547837 | | лв. | |
|  | 1.2.3. | Трансфери за местни дейности в размер на | 1280073 | | лв. | |
|  | 1.2.3.1. | Обща изравнителна субсидия в размер на | 445200 | | лв. | |
|  | 1.2.3.2. | Трансфер за зимно поддържане и снегопочистване в размер на | 31300 | | лв. | |
|  | 1.2.3.3. | Целева субсидия за капиталови разходи в местни дейности в размер на | 192400 | | лв. | |
|  | 1.2.3.4. | Трансфери между бюджети / чл. 60 и чл. 64 от ЗУО/ | -95852 | | лв. | |
|  | 1.2.3.5. | Трансфери от/за държавни предприятия | 707025 | | лв. | |
|  | 1.2.4. | Временни безлихвени заеми | 28698 | | лв. | |
|  | 1.2.5. | Друго финансиране | 123891 | | лв. | |
|  | 1.2.6. | Краткострочен заем от други лица | 75863 | | лв. | |
|  | 1.2.7. | Преходен остатък от 2017 г., съгласно Приложение № 5 | 235499 | | лв. | |
|  | **2.** | **По разходната част в размер на**  съгласно Приложение с № 2 | **4938300** | | **лв.,** | |
|  |  |  | |  | |
|  | в това число: | |  | |  | |
|  |  | **За делегирани от държавата дейности** | **2456649** | | **лв.** | |
|  |  | **За допълнително финансиране със средства от собствени приходи и от изравнителна субсидия на делегираните от държавата дейности в размер на** | **76711** | | **лв.** | |
|  |  | **За местни дейности в размер на** | **2404940** | | **лв.** | |
|  | 2.1. | Разпределени по групи разходи и дейности, съгласно Приложения № 1. | | |  | |
|  | 2.2. | Утвърждава бюджетно салдо по общинския бюджет – 0 лв. |  | |  | |
|  | 2.3. | Приема Инвестиционна програма в размер на  съгласно Приложение № 3, по източници на финансиране | 2448673 | | лв. | |
|  | 2.3.1. | Целева субсидия за капиталови разходи | 192400 | | лв. | |
|  | 2.3.2. | Приходи от постъпления от продажба на общински нефинансови активи, Приложение № 4 | 45265 | | лв. | |
|  | 2.3.3. | Собствени бюджетни средства | 356908 | | лв. | |
|  | 2.3.4. | Средства предоставени от ПУДООС | 707025 | | лв. | |
|  | 2.3.5. | ДФ „Земеделие“ | 1147075 | | лв. | |
|  | 3. | Утвърждава числеността на персонала и разходите за заплати през 2018 г. на персонала зает в държавните и общински дейности /без тези на делегиран бюджет/, съгласно Приложение № 6 |  | |  | |
|  | 4. | Приема разчет за целеви разходи и субсидии, както следва за: |  | |  | |
|  | 4.1. | Членски внос за участие в неправителствени организации - НСОРБ – 4700 лв.; | |  | |  | |
|  | 4.2. | Разходи за помощи по решение на Общински съвет не повече от 2000 лв.: |  | |  | |
|  | 4.3. | Стипендии в размер на 2000 лв. |  | |  | |
|  | 4.4. | Разходи и помощи за погребения в размер до 800 лв. за следните категории лица, починали и погребани на територията на общината:   * Самотни лица без близки и роднини; * Безпризорни лица; * Лица настанени в заведения за социални услуги без доходи и роднини: * Лица, регистрирани в общинските служби за социално подпомагане без близки и роднини; |  | |  | |
|  | 4.5. | В помощта по разходите за погребения се включват издаване на смъртен акт, некролог, ковчег, превоз на покойника, надгробен знак, изкопаване и заравяне на гроб. |  | |  | |
|  | 4.6. | Субсидии за Читалища в размер на | 67000 | | лв. | |
|  | 4.6.1. | НЧ „Войвода Генчо Къргов” гр. Гурково | 36675 | | лв. | |
|  | 4.6.2. | НЧ „Изгрев” с. Паничерево | 20950 | | лв. | |
|  | 4.6.3. | НЧ „Неделчо Попов” с. Конаре | 9375 | | лв. | |
|  | 4.7. | Текущи субсидии за дейност на спортни клубове | 10000 | | лв. | |
|  | 4.8. | Утвърждава разходи за издръжка /материали, ел.енергия и горива, консумативи и други разходи/ на клубовете на пенсионера и инвалида по населени места:   * Гурково – 2000 лв.; * Паничерево – 1600 лв.; * Конаре – 1400 лв. | | |  | |
|  | 5. | Приема следните лимити за разходи: | 4800 | | лв. | |
|  | 5.1. | Лимит за представителни разходи: |  | |  | |
|  |  | - Кмет на община в размер - 3800 лв. |  | |  | |
|  |  | - Председател на Общински съвет - 1000 лв. |  | |  | |
|  | 5.2. | За СБКО на персонала, определени в рамките до 3 на сто на база начислените трудови възнаграждения, включително и социалните осигуровки. |  | |  | |
|  | 5.3. | Разходи за осъществяване функциите на органи на изпълнителната власт /кметства/, на кметовете на кметства, съгласно Приложение № 14.2 |  | |  | |
|  | 6. | Утвърждава списък на длъжностите и на лицата, които имат право на транспортни разходи и възстановяването им в размер на 100%, съгласно Приложение № 7 и 8а.  За пътуващите със собствен транспорт средствата се възстановяват до 100% от стойността на билета за съответната дестинация – Приложение № 8. | | |  | |
|  | 7. | Утвърждава разходи за Културен календар на Община Гурково за 2018 г. в размер на 28400 лв., съгласно Приложение № 10 |  | |  | |
|  | 8. | Утвърждава разходи за Спортен календар на Община Гурково за 2018 г. в размер на 4300 лв., съгласно Приложение № 11 |  | |  | |
|  | 9. | Утвърждава разходите от постъпленията на туристически данък до размера на постъпленията, съгласно Приложение № 12 | | |  | |
|  | 10. | Одобрява индикативен годишен разчет за сметките за средства от ЕС, съгласно Приложение № 17 |  | |  | |
|  | 11. | Приема бюджета по разпоредители, съгласно Приложение № 14 |  | |  | |
|  | 11.1. | Приема бюджетните сметки на разпоредителите с делегиран бюджет, съгл. Приложение № 14.1 | | |  | |
|  | 12. | Одобрява актуализираната бюджетна прогноза за местните дейности с показателите за 2018 и прогнозни показатели за периода 2019 и 2020 г., съгласно Приложение № 15 | | |  | |
|  | 13. | Определя максималния размер на новите задължения за разходи, които могат да бъдат натрупани през 2018 г. по бюджета на общината - 459686 лв. | | |  | |
|  | 14. | Определя максималния размер на ангажиментите за разходи, които могат да бъдат поети през 2018 г. – 1578124 лв. | | |  | |
|  | 15. | Определя максималния размер на дълга – 170000лв. - Приложение № 13. | | |  | |
|  | 16. | Определя размера на просрочените вземания, които се предвижда да се съберат през 2018 г. в размер на 61468 лв. – Приложение № 9 | | |  | |
|  | 17. | Оправомощава кмета да извършва компенсирани промени: | | |  | |
|  | 17.1. | В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност; | | |  | |
|  | 17.2. | В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите. | | |  | |
|  | 17.3. | Да актуализира общинския бюджет с размера на постъпилите и разходвани средства  от дарения и спонсорства, в съответствие с волята на дарителите и спонсорите. | | |  | |
|  | 18. | Възлага на кмета: | | |  | |
|  | 18.1. | Да определи бюджетите на разпоредителите с бюджет от по-ниска степен. | | |  | |
|  | 18.2. | Да организира разпределението на бюджета по тримесечия и да утвърди разпределението. | | |  | |
|  | 18.3. | Да информира ОбС в случай на отклонение от средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи. | | |  | |
|  | 18.4. | Да разработи детайлен разчет на сметките за средства от ЕС по отделните общински проекти, в съответствие с изискванията на съответния Управляващ орган и на МФ. | | |  | |
|  | 18.5. | Да актуализира бюджета на сметките от ЕС по оперативни програми с размера на постъпилите средства. | | |  | |
|  | 19. | Упълномощава кмета на общината да предоставя временни безлихвени заеми от временно свободни средства по общинския бюджет и от сметкитте за средства от ЕС за плащания по проекти, финансирани със средства от ЕС, по международни, национални и други програми. | | |  | |
|  | 19.1. | За всеки отделен случай кметът на общината определя или договаря срока на погасяване на заемите в съответствие с условията на финансиращата програма, но не по-късно от края на 2018 г. | | |  | |
|  | 19.2. | При предоставянето на временни безлихвени заеми от временно свободни средства по общинския бюджет да се спазват изискванията на чл. 126 от ЗПФ. | | |  | |
|  | 19.3. | При предоставянето на средства от сметките за средства от ЕС да се спазват изискванията на чл. 104, ал. 1 от ЗПФ. | | |  | |
|  | 19.4. | Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на общинския съвет | | |  | |
|  | 20. | Упълномощава кмета: | | |  | |
|  | 20.1. | Да ползва временно свободните средства по бюджета на общината за текущо финансиране на одобрените по бюджета на общината разходи и други плащания, при условие че не се нарушава своеверменното финансиране на делегираните от държавата дейности в определените им размери, както и на местните дейност, и се спазват относимите за общината фискални правила по ЗПФ, като не се променя предназначението на средствата в края на годината. | | |  | |
|  | 20.2. | Да разработва и възлага подготовката на общински програми и проекти и да кандидатства за финансирането им със средста от Европейски структурни и инвестиционни фондове и от други донори, по международни, национални и други програми и от други източници за реализиране на годишните цели на общината и за изпълнение на общинския план за развитие. | | |  | |
|  | 20.3. | Да кандидатства за средства от централния бюджет и други източници за финансиране на плащанията и за съфинансиране на общински програми и проекти. | | |  | |
|  | 21. | Приема за сведение Протокола от публичното обсъждане на бюджета, съгласно Приложение № 16. | | |  | |

Участвали в поименно гласуване 12 общ. съветници, гласували „**за**” – 10, „**против**” – няма, „**въздържали се**” – 2.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 361

25.01.2018 г.

/ Протокол № 30 /

**ОТНОСНО:** Предложение на Кмета на Община Гурково с вх. № ОС – 16 / 17.01.2018 г. – отчет за състоянието на общинския дълг за периода 01.01.2017 – 31.12.2017 г. в Община Гурково

**МОТИВИ:** В изпълнение на Решение № 312/28.09.2017 г., взето с Протокол на Общински съвет № 26/28.09.2017 г. e поет дългосрочен общински дълг – безлихвен заем отпуснат от ПУДООС, предназначен за осигуряване на собствения принос за реализиране на проект: „Закриване на съществуващо общинско сметище на територията на гр. Гурково”. На основание чл. 9, ал. 1 от Закона за общинския дълг кметът на общината е длъжен да изготвя годишен отчет за състоянието на общинския дълг и го внася в общинския съвет като неразделна част от отчета за изпълнението на общинския бюджет, съдържаща изискваната от закона информация.

На основание чл. 21, ал. 1 т. 10 и т.24 от Закона за местното самоуправление и местната администрация, чл. 9, ал. 3 от Закона за общинския дълг и въз основа на горепосочените мотиви и информацията в Отчета за състоянието на общинския дълг за периода 01.01.2017 – 31.12.2017 г. в Община Гурково, Общински съвет - Гурково

Р Е Ш И:

1.Приема Отчета за състоянието на общинския дълг в Община Гурково за периода 01.01.2017 – 31.12.2017 г., приложен към настоящото решение.

2. В изпълнение на чл. 18 от Закона за общинския дълг задължава кмета на

общината да представи в МФ Отчета за състоянието на общинския дълг в Община Гурково за периода 01.01.2017 – 31.12.2017 г. и Решение на Общинския съвет в 30-дневен срок от приемането му, с копия до Сметната палата.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 362

25.01.2018 г.

/ Протокол № 30 /

**ОТНОСНО:** Предложение на Кмета на Община Гурково с вх. № ОС – 8 / 15.01.2018 г. – издаване на запис на заповед от община Гурково в полза на ДФ „Земеделие”, обезпечаващ авансово плащане по Договор № 24/07/2/0/00387 от 13.12.2017 г. по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ на мярка 7 „Основни услуги и обновяване на селата в селските райони“ от Програма за развитие на селските райони за периода 2014 – 2020 година, съфинансирана от Европейския земеделски фонд за развитие на селските райони за Проект „ Реконструкция и рехабилитация на улична мрежа в гр. Гурково, село Паничерево и село Конаре, обл. Стара Загора”, сключен между Община Гурково и ДФ „Земеделие”.

**МОТИВИ:** Във връзка с обявен прием от Държавен фонд „Земеделие“, Разплащателна агенция, по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ на мярка 7 „Основни услуги и обновяване на селата в селските райони“ от Програма за развитие на селските райони за периода 2014 – 2020 година, съфинансирана от Европейския земеделски фонд за развитие на селските райони, община Гурково подаде проектно предложение за проект: „ Реконструкция и рехабилитация на улична мрежа в гр. Гурково, село Паничерево и село Конаре, обл. Стара Загора”, което проектно предложение бе одобрено от Управляващия орган и се подписа договор за безвъзмездна финнасова подкрепа № 24/07/2/0/00387 от 13.12.2017г., сключен между Община Гурково и ДФ „Земеделие”. Осигурената безвъзмездна финнасова подкрепа по горецитирания проект възлиза на 1 911 791,07 лева без ДДС. С тези средства община Гурково ще реконструира компрометирани и опасни за живота и здравето на населението пътни участъци, улична мрежа в гр. Гурково, село Паничерево и село Конаре на общината.

Във връзка с изпълнение на задълженията ни по Договор № 24/07/2/0/00387 от 13.12.2017 г. и за спазване на процедурните правила, уредени в Наредба № 12 от 25 юли 2016 год. на Министерството на земеделието и храните, за прилагане на подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ на мярка 7 „Основни услуги и обновяване на селата в селските райони“ от Програма за развитие на селските райони за периода 2014 – 2020 година, съфинансирана от европейския земеделски фонд за развитие на селските райони, и активиране на финансирането община Гурково следва да подаде заявка за авансово плащане, равняващо се на 50 % /петдесет/ процента от стойността на одобрената безвъзмездна подкрепа, или 955 895,50 лв. ( деветстотин петдесет и пет хиляди осемстотин деветдесет и пет лева и петдесет стотинки). За обезпечаване на 100 % от заявения размер на авансово плащане по договор за предоставяне на безвъзмездна финансова помощ № 24/07/2/0/00387 от 13.12.2017г. се изисква издаване на запис на заповед от заявителя в полза на ДФ „Земеделие”, като част от заявката за авансово плащанесъгласно т.3 от Приложение №13 към чл.43 ал.1 от Наредба № 12 от 25 юли 2016 год. на Министерството на земеделието и храните и като условие за извършаване на това плащане. Заявителят може да пристъпи към издаване на запис на заповед само след решение на Общински съвет, с което същият е упълномощен да издаде и подпише запис на заповед с конкретно посочване на параметрите на обезпеченото плащане. Взетото от Общински съвет решение също се прилага задължително към заявката за авансово плащане съобразно т.4 от Приложение №13 към чл.43 ал.1 от Наредба № 12 от 25 юли 2016 год. на Министерството на земеделието и храните.

На основание чл. 21, ал. 1, т.10, чл.27 ал.4 и ал.5 от ЗМСМА, чл. 14, ал.6, т.2, чл. 43 ал.1 и Приложение № 13 към тази разпоредба от Наредба № 12 от 25 юли 2016 год. на Министерството на земеделието и храните и чл. 3, ал. 5 от Договор за предоставяне на безвъзмездна финансова помощ № 24/07/2/0/00387 от 13.12.2017 г. по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ на мярка 7 „Основни услуги и обновяване на селата в селските райони“ от Програма за развитие на селските райони за периода 2014 – 2020 година, съфинансирана от европейския земеделски фонд за развитие на селските райони за Проект „ Реконструкция и рехабилитация на улична мрежа в град Гурково, село Паничерево и село Конаре, обл. Стара Загора ”, сключен между Община Гурково и ДФ „Земеделие”, седалище и адрес на управление Гр. Гурково, ПК: 6199, общ. Гурково, обл. Стара Загора, бул. Ал. Батенберг №3, ЕИК по БУЛСТАТ 123092756, идентификационен номер по ДДС № BG123092756, представляван от Иван Славов Иванов с ЕГН:хххххххх , лична карта: ххххххххх, МВР – Стара Загора – Кмет на Община Гурково и във връзка с гореизложеното, Общински съвет - Гурково

Р Е Ш И:

1.Упълномощава кмета на община Гурково да подпише Запис на заповед във вида по приложение към това решение образец, без протест и без разноски, платим на предявяване, в полза на ДФ „Земеделие” за сумата в размер на 955 895,50 лв. (деветстотин петдесет и пет хиляди осемстотин деветдесет и пет лева и петдесет стотинки) за обезпечаване на 100 % от заявения размер на авансово плащане по договор за предоставяне на безвъзмездна финансова помощ № 24/07/2/0/00387 от 13.12.2017г. по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ на мярка 7 „Основни услуги и обновяване на селата в селските райони“ от Програма за развитие на селските райони за периода 2014 – 2020 година, съфинансирана от Европейския земеделски фонд за развитие на селските райони за Проект „Реконструкция и рехабилитация на улична мрежа в гр. Гурково, село Паничерево и село Конаре, общ. Гурково, обл. Стара Загора”, сключен между Община Гурково и ДФ „Земеделие”.

2.Възлага на кмета на община Гурково да подготви необходимите документи за получаване на авансовото плащане по Договор № 24/07/2/0/00387 от 13.12.2017 г. и да ги представи пред ДФ „Земеделие”.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 363

25.01.2018 г.

/ Протокол № 30 /

**ОТНОСНО:** Предложение на Председателя на ОбС – Гурково с вх. № ОС – 10 / 16.01.2018 г. – приемане Отчет за дейността на Общински съвет – Гурково и на неговите комисии за периода 01.07.2017 – 31.12.2017 година.

**МОТИВИ:** Разпоредбите на чл.27, ал.6 от Закона за местното самоуправление и местната администрация задължава Председателя на Общинския съвет да изготвя и внася за разглеждане два пъти годишно Отчет за дейността на съвета и на неговите комисии, който се разглежда в открито заседание и се разгласява на населението по ред, определен в Правилника за организация и дейността на общински съвет - Гурково, неговите комисии и взаимодействието му с общинската администрация.

На основание чл.27, ал.6, чл.21, ал.2 от ЗМСМА и чл.110 от Правилника за организация и дейността на общински съвет – Гурково, неговите комисии и взаимодействието му с общинската администрация, Общински съвет – Гурково

Р Е Ш И:

1. Приема Отчета за дейността на Общински съвет – Гурково и на неговите комисии за периода 01.07.2017 – 31.12.2017 година.

Участвали в гласуването 12 общ. съветници, гласували „**за**” – 11, „**против**” – 1, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 364

25.01.2018 г.

/ Протокол № 30 /

**ОТНОСНО:** Предложение на Кмета на Община Гурково с вх. № ОС – 9/ 15.01.2018г. – приемане на Отчет за изпълнението на Програмата за управление и развитие на Община Гурково през мандат 2015-2019 г. за периода 01.01.2017 г.- 31.12.2017 г.

**МОТИВИ:** В изпълнение на чл. 44, ал.5 от Закона за местната администрация и местното самоуправление /ЗМСМА/, съгласно който Кметът на общината представя пред Общинския съвет годишен отчет за изпълнение на Програмата за управление и развитие за срока на мандата. Отчетът представя работата на Кмета на община Гурково и ръководената от него общинска администрация, като обхваща периода от 01.01.2017 г. до 31.12.2017 г.

На основание чл.21 ал.1 т.24, във връзка чл. 44, ал.5 от ЗМСМА и в предвид гореизложеното, Общински съвет - Гурково

Р Е Ш И:

Приема Отчет за изпълнение на Програмата за управление и развитие на Община Гурково през мандат 2015-2019 г. за периода 01.01.2017 г.- 31.12.2017 г**.**

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 365

25.01.2018 г.

/ Протокол № 30 /

**ОТНОСНО:** Предложение на Кмета на Община Гурково с вх. № ОС – 13 / 16.01.2018 г.– актуализация на Общински план за развитие на Община Гурково 2014-2020 г.

**МОТИВИ:** В изпълнение на законовите разпоредби за регионалното развитие през 2013 г. бе разработен Общински план за развитие (ОПР) на Община Гурково 2014 – 2020 г., приет с Решение №360/19.12.2013 г. на Общински съвет – Гурково.

През 2017 г. в изпълнение на чл.33 ал.1 от Закона за регионалното развитие и на основание чл.35 ал.1 от ППЗРР кметът на Община Гурково възложи изготвянето на Междинна оценка за реализацията на Общинския план за развитие към средата на периода на неговото действие. При изготвянето на междинната оценка се откриха несъответствия в стратегическия документ, касаещи планирането на правилното използване на ресурсите и преодоляване на проблемите в общността. В резултат на изготвената междинна оценка за изпълнение на ОПР на Община Гурково, съдържаща информацията по чл.33 ал.2 от ЗРР, бяха набелязани следните препоръки:

* Актуализация на SWOT анализа;
* Актуализация на Индикативната Финансова Таблица (ИФТ)**;**
* Актуализация на Програмата за изпълнение на ОПР;
* Определяне на целевите стойности за всеки от индикаторите, които точно и ясно да посочват конкретните количествени цели, които следва да бъдат достигнати за оставащия период на действие до края на 2020 г.

Всички промени, настъпили след приемането на ОПР на община Гурково за периода 2014 – 2020 г. са значителни и обуславят необходимостта от актуализация на документа с оглед осигуряване на адекватност, както и съответствие с новите условия и постигане на поставените цели. Настоящата актуализация е разработена за остатъка от периода на неговото действие 2017-2020 г. Актуализираният Общински план за развитие е в съответствие с Методическите указания за актуализиране на действащите стратегии и планове за регионално и местно развитие, одобрени от Министъра на регионалното развитие и благоустройството със Заповед №РД-02-14-844/20.05.2009 г., Закона за регионалната развитие и Правилника за неговото прилагане. Актуализацията на ОПР е съобразена и с Областната стратегия за развитие на Област Стара Загора 2014 – 2020г.

Едни от главните задачи на актуализацията на ОПР на Община Гурково са анализ на последните тенденции в икономическите и социалните процеси, протичащи в периода след приемането на документа, отразяване на стратегическата ориентация по отношение на общоевропейските цели за развитие, както и адаптиране към финансовите инструменти, които се прилагат в периода на действие.

В съответствие с изискването на чл.38 ал.2 от ППЗРР за актуализиране на Общинския план за развитие е разработен Актуализиран документ за изпълнение, който с цел ефективното изпълнение на ОПР на основание чл.38 ал.4 от ППЗРР да се приеме от Общински съвет гр. Гурково.

Актуализацията на документа за стратегическо планиране отчита изводите и препоръките от направената междинна оценка на съответствието, въздействието и приложимостта на общинския план за развитие, също така съдържа анализ на текущата ситуация в Община Гурково, където са настъпили промени в периода от 2014 г. до 2017 г.

Изпълнено е условието на чл.26 ал.3 от Закона за нормативните актове, като Актуализираният документ за изпълнение на Общински план за развитие на Община Гурково 2014 – 2020 г. бе публикуван на интернет страницата на Общината на 04.11.2017 г. В 30 дневния срок след това няма постъпили възражения и предложения от граждани, като настоящото изявление представлява справка за проведената обществена консултация.

На основание чл.21, ал.1, т.12 от Закона за местното самоуправление и местната администрация, във връзка с чл.24 от Закона за регионалното развитие и чл. 38, ал.4 от Правилника за прилагане на Закона за регионалното развитие, Общински съвет - Гурково

Р Е Ш И:

1. Приема Актуализиран документ за изпълнение на Общински план за развитие на Община Гурково 2014-2020 г., приложен към настоящото решение.
2. Актуализираният документ за изпълнение на Общински план за развитие на Община Гурково 2014-2020 г., приет с решението по т.1, допълва Общинския план за развитие на Община Гурково 2014-2020 г. и представлява неразделна част от него.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 366

25.01.2018 г.

/ Протокол № 30 /

**ОТНОСНО:** Предложение на Председателя на ОбС – Гурково с вх. № ОС – 11 / 16.01.2018 г. – отмяна на разпоредба на подзаконов нормативен акт – чл.15,ал.1, т.8 от Правилника за организацията и дейността на Общински съвет Гурково, неговите комисии и взаимодействието му с общинската администрация

**МОТИВИ:** Съгласно текста на чл. 15, ал. 1 от Закона за нормативните актове / ЗНА / правилникът за организацията и дейността на общинския съвет следва да съответства на нормативните актове от по-висока степен, каквито в конкретния случай се явяват Конституцията на Република България, Закона за местното самоуправление и местната администрация / ЗМСМА / и Закона за публичните финанси / ЗПФ /. От това следва, че в правилника за организацията и дейността на общинския съвет трябва да се третират същите разрешения, но само в рамките на допустимите граници, определени от нормативния акт от по-висока степен, каквото е изискването на чл. 76, ал. 3 от АПК и на чл. 8 от ЗНА. По своето естество Правилникът за организацията и дейността на Общински съвет Гурково, неговите комисии и взаимодействието му с общинската администрация представлява нормативен акт по определението на чл. 75, ал. 1 от АПК, понеже съдържа административноправни норми , отнася се до неопределен и неограничен брой адресати и има многократно правно действие. Въведените в него правила са задължителни, освен за органа на местна власт и за гражданите и юридическите лица по повод на осъществяването на визираните властнически функции.

Текстът на чл.15,ал.1, т.8 от Правилника за организацията и дейността на Общински съвет Гурково, неговите комисии и взаимодействието му с общинската администрация се явява незаконосъобразен, тъй като противоречи на разпоредбите на чл. 21, ал. 1, т. 6, чл. 25, чл. 44, ал. 1, т. 5, чл. 52 от ЗМСМА, както и на чл. 7, ал. 5, чл. 22, ал. 3, чл. 45 и сл., чл. 122 и сл. и чл. 140 от ЗПФ. Систематичното тълкуване на горепосочените законови разпоредби недвусмислено показва, че бюджетът е на общината, като ЮЛ, а не на общинския съвет, и изпълнението му се организира от кмета на общината. Председателят на общинския съвет няма правомощия нито да изпълнява, нито да контролира изпълнението на целия бюджет или на част от него. Обстоятелството, че в общинския бюджет са предвидени средства за издръжка на общинския съвет, не дава основание да се направи друг извод. Правомощията на председателя на общинския съвет са изчерпателно посочени в чл. 25 от ЗМСМА, а там таково правомощие не е посочено. Освен това законодателят не е предвидил възможност за разширяване на тези правомощия.

На основание чл.21, ал.1, т. 23 и чл.21, ал.2 от Закона за местното самоуправление и местната администрация и във връзка с протест вх. № ОС – 261 /28.11.2017 г. на Окръжна прокуратура – Стара Загора, Общински съвет – Гурково

Р Е Ш И:

Приема Правилник за изменение на Правилника за организацията и дейността на Общински съвет Гурково, неговите комисии и взаимодействието му с общинската администрация,както следва :

§1. Отменя разпоредбата на чл.15,ал.1, т.8 от Правилника за организацията и дейността на Общински съвет Гурково, неговите комисии и взаимодействието му с общинската администрация

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 367

25.01.2018 г.

/ Протокол № 30 /

**ОТНОСНО:** Предложение на Председателя на ОбС – Гурково с вх. № ОС – 12 / 16.01.2018 г. – отпускане на персонална пенсия на основание чл.92 от Кодекса за социално осигуряване.

**МОТИВИ:** В Общински съвет-Гурково е постъпило заявление с вх. № ОС – 12/16.01.2018 г. от Станка Сашева Петкова от гр. Гурково, обл. Стара Загора, ул. „Латинка” № 9, като родител и законен представител на три деца сираци: Надка Владимирова Славова, Митка Владимирова Славова и Анка Владимирова Славова, с което моли да бъдат отпуснати персонални пенсии на децата.

Бащата на децата Владимир Митков Славов е починал на 19.07.2017 г. и има само 9 месеца и 14 дни осъществен трудов стаж, а за наследствена пенсия по Наредбата за пенсиите се изисква 5 години осъществен трудов стаж. С разпореждане № 0844145870/05.12.2017 г. на НОИ – Териториално подразделение – Стара Загора е отказано отпускане на наследствена пенсия.

Министерският съвет, на основание чл. 92 от Кодекса за социално осигуряване, по определени от него условия и ред в изключителни случаи може да отпуска пенсии на лица, по отношение на които не са налице някои от изискванията на този кодекс. Съгласно чл. 7 от Наредбата за пенсиите, право на персонална пенсия имат деца, без право на наследствена пенсия от починал родител.

Надка Владимирова Славова, Митка Владимирова Славова и Анка Владимирова Славова отговарят на условията за отпускане на персонална пенсия.

На основание на чл.21,ал.1,т. 23 и ал. 2 от ЗМСМА, чл. 92 от Кодекса за социално осигуряване, във връзка с чл. 7 от Наредбата за пенсиите и в предвид гореизложеното, Общински съвет - Гурково

Р Е Ш И:

Общински съвет - Гурково предлага на Министерския съвет на Република България, по смисъла на чл. 92 от Кодекса за социално осигуряване да бъде отпусната персонална пенсия на наследниците (децата) на починалия Владимир Митков Славов:

1. Надка Владимирова Славова – ЕГН ххххххххх

2. Митка Владимирова Славова – ЕГН ххххххххх

3. Анка Владимирова Славова – ЕГН хххххххххх

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 368

25.01.2018 г.

/ Протокол № 30 /

**ОТНОСНО:** Предложение на Кмета на Община Гурково с вх. № ОС – 14 / 16.01.2018 г. – предоставяне ползването на имоти - полски пътища, които попадат в масивите за ползване по процедурата на чл.37в, ал.16 от Закона за собствеността и ползването на земеделските земи.

**МОТИВИ:** В деловодството на Община Гурково постъпи Искане изх.№РД-12-4162/04.12.2017 г. от Директора на Областна дирекция „Земеделие” гр. Стара Загора за произнасяне на Общински съвет – Гурково за предоставяне на имоти – полски пътища, включени в масивите за ползване, разпределени между собствениците и/или ползвателите на земеделски земи по землища въз основа на Заповеди: №РД-07-406/02.10.2017 г.; №РД-07-407/02.10.2017 г.; №РД-07-408/02.10.2017 г.; №РД-07-409/02.10.2017 г.; №РД-07-410/02.10.2017 г. и №РД-07-411/02.10.2017 г. на Директора на ОД „Земеделие” – Стара Загора по чл.37в, ал.4 от ЗСПЗЗ. Ползвателите сключват договори за съответната стопанска година с кмета на общината. С решение на общинския съвет полските пътища, попадащи в масивите могат да бъдат предоставяни на съответните ползватели срещу цена на имотите в размер на средното рентно плащане за землището. За новата стопанска година ползвателят е длъжен да осигури транспортен достъп до имотите, заявени за ползване в реални граници.

Съгласно чл.37в, ал.17 от ЗСПЗЗ ползвателят, на който са предоставени полските пътища, осигурява достъп до имотите, декларирани и заявени за ползване в реални граници.

С оглед на изложеното и предвид законовото задължение, регламентирано в чл чл.37в, ал.16 от Закона за собствеността и ползването на земеделските земи, и на основание чл.21, ал.1, т.8 от Закона за местното самоуправление и местната администрация, Общински съвет - Гурково

Р Е Ш И:

1. Дава съгласие да се предоставят за ползване за срок от една

стопанска година - 2017 / 2018, общински имоти с начин на трайно ползване – полски пътища, посочени в Искане изх.№РД-12-4162/04.12.2017 г. на Директора на Областна дирекция „Земеделие” гр. Стара Загора, на ползватели - участници в споразуменията за създаване на масиви за ползване, с подробно описани площи в списъците на имотите, съставени от Директора на ОД „Земеделие” гр. Стара Загора по чл.37в, ал.4 от Закона за собствеността и ползването на земеделските земи, представляващи Приложение №1 към настоящото решение.

1. Определя наемна цена за един декар в размер на средното годишно

рентно плащане за съответното землище в Община Гурково, съгласно Заповеди: №РД-07-406/02.10.2017 г.; №РД-07-407/02.10.2017 г.; №РД-07-408/02.10.2017 г.; №РД-07-409/02.10.2017 г.; №РД-07-410/02.10.2017 г. и №РД-07-411/02.10.2017 г. на Директора на ОД „Земеделие” гр. Стара Загора.

1. Дава съгласие Кмета на Община Гурково да издаде заповеди и да

сключи договори по реда и при условията на чл.37в ал.16 изр. трето и четвърто от ЗСПЗЗ.

1. Задължава Кмета на Община Гурково да включи в договорите по т.3

от това решение задължение за ползвателите, на които са предоставени полските пътища по т.1, да осигурят достъп до имотите, декларирани и заявени за ползване в реални граници през стопанската 2017 / 2018 година.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /